JAVNI POZIV – Dječja utrka traktora, 2023.

Turistička zajednica Grada Kutjeva u suradnji s udrugom Kutjevački vinari te uz pokroviteljstvo Grada Kutjeva organizira **Festival graševine, 2023.**

U Kutjevu će se **3. lipnja 2023. godine** u sklopu programa Festivala graševine održati **dječja utrka traktora.**

Turistička zajednica Grada Kutjeva poziva zainteresirane roditelje da prijave djecu starosne dobi do 7 godina na ovaj Javni poziv. Svi zainteresirani kandidati trebaju popuniti prijavnicu koja se nalazi u prilogu ovog Javnog poziva uz obavezan pristanak roditelja.

Popunjenu prijavnicu potrebno je dostaviti do **30. svibnja 2023.** godine na e-mail: tz@kutjevo.hr.

Kontakt broj: 099/3255 034

TURISTIČKA ZAJEDNICA GRADA KUTJEVA